Ehdotus: neuvoston asetus, tietyistä yhteisön tariffikiintiöistä vuonna 1995 annettavista myönnytyksistä tietyille Norjasta peräisin oleville jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 2002 /* KOM/2001/0750 lopull. - ACC 2001/0297 */





Ehdotus: NEUVOSTON ASETUS, tietyistä yhteisön tariffikiintiöistä vuonna 1995 annettavista myönnytyksistä tietyille Norjasta peräisin oleville jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 2002 (komission esittämä) PERUSTELUT Liittymisasiakirjan 76, 102 ja 128 artiklan mukaan Itävallan, Suomen ja Ruotsin oli sovellettava tammikuun 1 päivästä 1995 yhteisön tiettyjen kolmansien maiden kanssa tekemien etuuskohtelusopimusten määräyksiä. Kaikista laajentumisen edellyttämistä mukautuksista oli määrä laatia lisäpöytäkirjat kyseisten yhteisön ulkopuolisten maiden kanssa. Artikloissa edellytetään kuitenkin, että jos lisäpöytäkirjoja ei ole tehty ennen tammikuun 1 päivää 1995, yhteisön on toteutettava tarvittavat toimenpiteet tilanteen ratkaisemiseksi. Tämän vuoksi on ollut tarpeen toteuttaa yksipuolisia siirtymäkauden toimenpiteitä, joiden avulla uusien jäsenvaltioiden ja kyseisten yhteisön ulkopuolisten maiden välillä voimassa olleet jalostettujen maataloustuotteiden kaupan järjestelyt on voitu ottaa edelleen huomioon. Nämä yksipuoliset toimenpiteet saatettiin voimaan Sveitsin ja Norjan osalta neuvoston asetuksella (EY) N:o 1416/95 [1], ja ne on uusittu vuosittain vuodesta 1995 lähtien. [1] EYVL L 141, 24.6.1995, s. 1. Asetuksen 1416/95 liitteessä I tarkoitetut Sveitsiä koskevat yksipuoliset toimenpiteet on sisällytetty Euroopan talousyhteisön ja Sveitsin valaliiton välisen sopimuksen pöytäkirjaa N:o 2 koskevan sopimuksen tekemiseen kirjeenvaihtona Euroopan yhteisön ja Sveitsin valaliiton välillä [2]. [2] EYVL L 76, 25.3.2000, s. 11. Lisäpöytäkirjan teko ETA:n puitteissa Norjan kanssa on edennyt vuoden 2001 aikana. Odotettaessa mainitun sopimuksen tekemistä mainitut toimenpiteet on tarpeen uusia Norjan osalta vuodeksi 2002. Toimenpiteet vahvistetaan kuitenkin vain sillä nimenomaisella edellytyksellä, että Norja toteuttaa vastavuoroisesti vastaavia yksipuolisia toimenpiteitä Euroopan yhteisön hyväksi. 2001/0297 (ACC) Ehdotus: NEUVOSTON ASETUS, tietyistä yhteisön tariffikiintiöistä vuonna 1995 annettavista myönnytyksistä Norjasta peräisin oleville tietyille jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 2002 (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille 19 päivänä kesäkuuta 1995 annetulla neuvoston asetuksella (EY) N:o 1416/95 [3] avattiin vuodeksi 1995 tariffikiintiöitä Norjan hyväksi mainitun asetuksen liitteessä II vahvistettujen edellytysten mukaisesti. [3] EYVL L 141, 24.6.1995, s. 1. Asetus sellaisena kuin se on viimeksi muutettuna asetuksella (EY) n° 591/2001 (EYVL L 88,28.3.2001, s. 1) (2) Asetus (EY) N:o 1416/95 on uusittu vuosiksi 1996, 1997, 1998, 1999, 2000 ja 2001 asetuksilla (EY) N:o 102/96 [4], (EY) N:o 306/97 [5], (EY) N:o 560/98 [6], (EY) N:o 2847/98 [7], (EY) N:o 215/2000 [8] ja (EY) N:o 591/2001 [4] EYVL L 19, 25.1.1996, s. 1. [5] EYVL L 51, 21.2.1997, s. 8. [6] EYVL L 76, 13.3.1998, s. 1. [7] EYVL L 358, 31.12.1998, s. 14. [8] EYVL L 24, 29.1.2000, s. 9. (3) Koska lisäpöytäkirjojen tekeminen ei ole mahdollista ennen 1 päivää tammikuuta 2002, yhteisö vahvistaa Itävallan, Suomen ja Ruotsin liittymisasiakirjan 76, 102 ja 128 artiklan mukaisesti tarvittavat toimenpiteet tilanteen ratkaisemiseksi. Tämän vuoksi on tarpeen uusia asetuksessa (EY) N:o 1416/95 säädetyt toimenpiteet vuodeksi 2002. (4) Tämän asetuksen soveltamisen täytäntöönpanemiseksi säädetyt toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [9] 2 artiklassa tarkoitettuja hallintotoimenpiteitä. On aiheellista, että nämä toimenpiteet annetaan mainitun päätöksen 4 artiklassa säädettyä hallintomenettelyä noudattaen. [9] EYVL L 184, 17.7.1999, s. 23. (5) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 [10] kodifioidaan sellaisten tariffikiintiöiden hallinnointia koskevat säännökset, joita on sovellettava tuotteiden vapaaseen liikkeeseen luovutusta koskevien ilmoitusten vastaanottamispäivän mukaisessa aikajärjestyksessä, [10] EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 993/2001 (EYVL L 141, 28.5.2001, s. 1). ON ANTANUT TÄMÄN ASETUKSEN: 1 artikla 1. Uusitaan asetuksen (EY) N:o 1416/95 1 artiklan 2 kohdassa säädetyt toimenpiteet vuodeksi 2002. Korvataan asetuksen (EY) N:o 1416/95 liite II tämän asetuksen liitteessä olevalla tekstillä. 2. Jos Norja ei enää toteuta vastavuoroisia toimenpiteitä yhteisön hyväksi, komissio voi tämän asetuksen 2 artiklan 2 kohdassa tarkoitetun menettelyn mukaisesti keskeyttää 1 kohdassa säädettyjen toimenpiteiden soveltamisen. 2 artikla 1. Komissiota avustaa neuvoston asetuksen (EY) N:o 3448/93 [11] 16 artiklassa tarkoitettu perustamissopimuksen liitteeseen I kuulumattomien jalostettujen maataloustuotteiden kauppaan liittyviä horisontaalisia kysymyksiä käsittelevä hallintokomitea. [11] EYVL L 318, 20.12.1993, s. 18. 2. Viitattaessa tähän artiklaan sovelletaan päätöksen 1999/468/EY 4 artiklassa säädettyä hallintomenettelyä, jolloin noudatetaan päätöksen 7 artiklan säännöksiä. 3 Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi. 3 artikla Asetuksen (EY) N:o 1416/95 liitteessä II mainittuja yhteisön tariffikiintiöitä hallinnoidaan asetuksen (ETY) N:o 2454/93 308 a - 308 c artiklan säännösten mukaisesti. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE « LIITE II VUODEKSI 2002 AVATTAVAT TULLIETUUSKIINTIÖT NORJA >TAULUKON PAIKKA> >TAULUKON PAIKKA>